Diari Oficial de la Generalitat Valenciana


Sumari del DOGV 3997, del 11-05-2001 (2001/3828)

Informació pública de les bases per a la provisió de tres places d'administratiu de la plantilla de personal funcionari mitjançant promoció interna de l'Ajuntament de Benifaió.
--------------------------------------------------------------------------------------------------------------------------------------------------------------------------------

### Dades del document

Número de DOGV
:   3997

Data del DOGV
:   11-05-2001

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2001/3828


Data del document
:   03-05-2001

Organisme emissor
:   Ajuntament de Benifaió

Tipus de document
:   Convocatòria

Descriptors 

:   * Benifaió
    * professió administrativa
    * administració local
    * concurs administratiu

Informació pública de les bases per a la provisió de tres places d'administratiu de la plantilla de personal funcionari mitjançant promoció interna de l'Ajuntament de Benifaió. [2001/Q3828]
  
La Comissió de Govern, en la sessió del dia 29 de març de 2001, va acordar aprovar las següents bases per a la provisió en propietat de tres places d'administratiu d'administració general de la plantilla de personal funcionari de l'Ajuntament de Benifaió, mitjançant promoció interna.
  
Primera. Objecte, denominació i característiques de les places que es convoquen
  
L'objecte d'aquesta convocatòria és la provisió en propietat de tres places d'administratiu d'administració general, enquadrades en la plantilla de personal funcionari d'aquest ajuntament en l'escala d'administració general, subescala administrativa, grup C, nivell 16 del complement de destinació, d'acord amb l'article 25 de la Llei 30/1984.
  
Segona. Sistema de selecció
  
El sistema de selecció serà per concurs oposició, mitjançant promoció interna entre els auxiliars d'administració general de l'Ajuntament de Benifaió que complisquen els requisits establits en la base cinquena.
  
Tercera. Dotació de la plaça
  
La dotació de la plaça consistirà en les retribucions bàsiques corresponents al grup C, complement de destinaació nivell 16 i complement específic fixat per al lloc de treball en la relació de llocs de treball d'aquesta corporació.
  
Quarta. Jornada de treball i funcions
  
La jornada de treball i règim d'horaris serà l'establida per als funcionaris públics en la legislació vigent i en l'acord del personal funcionari d'aquest ajuntament.
  
Les funcions seran les específiques del lloc de treball assenyalades en la relació de llocs de treball d'aquest ajuntament.
  
Cinquena. Requisits dels aspirants
  
Per a ser admesos a la realització de les proves selectives els aspirants hauran de complir els següents requisits referits a l'últim dia de presentació d'instàncies:
  
a) Ser funcionari de carrera de l'Ajuntament de Benifaió i estar integrat en el grup D dels de l'article 25 de la Llei 30/1984, de 2 d'agost, de Mesures per a la Reforma de la Funció Pública, que pertany a l'escala d'administració general, subescala auxiliar.
  
b) Tindre una antiguitat com a funcionari de dos anys, almenys, en el cos o escala a què pertanyen.
  
c) Posseir la nacionalitat espanyola o, d'acord amb el que estableix la Llei 17/1993, de 23 de desembre, sobre l'Accés a Determinats Sectors de la Funció Pública dels Nacionals dels altres Estats Membres de la Comunitat Europea, tindre la nacionalitat d'un país membre de la Comunitat Europea o la de qualsevol d'aquells estats a què, en virtut de tractats internacionals fets per la Comunitat Europea i ratificats per Espanya, siga d'aplicació la lliure circulació de treballadors en els termes en què aquesta es troba definida en el Tractat Constitutiu de la Comunitat Europea.
  
d) Tindre complits 18 anys i no excedir de l'edat de jubilació, edats ambdues referides al dia en què finalitze el termini de presentació d'instàncies.
  
e) Estar en possessió del títol de BUP, Formació Professional II o equivalent, o en condicions d'obtindre'l en la data en què acabe el termini de presentació d'instàncies. En tot cas l'equivalència haurà de ser aportada per l'aspirant per mitjà d'un certificat expedit a aquest efecte per l'administració competent en cada cas. La falta de titulació podrà suplir-se amb una antiguitat de 10 anys en un cos o escala del grup D, o de cinc anys i la superació d'un curs específic de formació a què s'accedirà per criteris objectius.
  
f) No patir malaltia o defecte físic que impedisca l'acompliment de les corresponents funcions. Els qui tinguen la condició de minusvàlids, hauran d'acreditar l'aptitud per a l'exercici de les funcions corresponents a la plaça objecte d'aquesta convocatòria per mitjà de dictamen expedit, en data posterior a la publicació d'aquestes bases en el Butlletí Oficial de la Província de València i, amb anterioritat a l'inici de les proves selectives, per un equip multiprofesional competent, d'acord amb el que estableix l'article 38.3 de la Llei 13/1982, de 7 d'abril.
  
g) No haver sigut separat per mitjà d'expedient disciplinari de qualsevol de les administracions o institucions públiques, ni trobar-se inhabilitat per a l'exercici de funcions públiques.
  
Els aspirants que resulten seleccionats se sotmetran al règim d'incompatibilitats vigent.
  
Sisena. Forma i termini de presentació d'instàncies
  
Les instàncies en que se sol·licita prendre part en aquesta convocatòria es dirigiran a l'alcalde president de l'Ajuntament de Benifaió, es presentaran al Registre General de l'ajuntament o en la forma determinada en l'article 38 de la Llei 30/1992, de 28 de novembre, de Règim Jurídic de les Administracions Públiques i del Procediment Administratiu Comú, i es podrà utilitzar la instància model que es facilitarà a les oficines municipals situades a la plaça de l'Ajuntament, número 14, planta segona, de 09.00 a 14.00 hores, durant el termini de 20 dies naturals, des de l'endemà de la publicació de l'anunci de la convocatòria en el Boletín Oficial del Estado.
  
A la instància s'acompanyarà:
  
- Fotocòpia compulsada del document nacional d'identitat.
  
- Certificat relatiu al nomenament com a funcionari en la subescala d'auxiliars d'administració general, i el temps de permanència en aquest.
  
- Fotocòpia compulsada del títol acadèmic exigit o document equivalent.
  
Setena. Admissió d'aspirants
  
Per a ser admesos a les proves selectives n'hi haurà prou que els aspirants manifesten a les instàncies que compleixen totes i cada una de les condicions exigides en la base cinquena, amb referència a la data d'expiració del termini de presentació d'instàncies.
  
Una vegada expirat aquest, mitjançant resolució, es declararà aprovada la llista d'admesos i exclosos. Aquesta resolució es publicarà en el Butlletí Oficial de la Província de València i al tauler d'edictes de l'ajuntament, indicarà el termini de 10 dies per a esmena de defectes pels aspirants exclosos. Així mateix, en aquest termini els interessats podran presentar qualsevol reclamació pertinent.
  
La publicació de la resolució serà determinant dels terminis a efectes de possibles impugnacions o recursos.
  
Les errades de fet podran esmenar-se en qualsevol moment, d'ofici o a petició dels interessats.
  
Si no es produeix cap reclamació, suggeriment o petició d'esmena, la resolució provisional esdevindrà definitiva automàticament. Després de resoltes les reclamacions i les esmenes, se'n donarà publicitat a través de la publicació al tauler d'edictes de l'ajuntament o amb una notificació individual als afectats directament.
  
No obstant això, si per errada material o per una altra causa extraordinària algun aspirant no figura a la llista d'exclosos ni tampoc consta a la d'admesos, el tribunal l'admetrà provisionalment a la realització dels exercicis, sempre que ho acredite documentalment, davant d'aquest, mitjançant una còpia de la sol·licitud segellada a l'oficina receptora, a proposta del tribunal reunit a aquest efecte amb anterioritat al començament del primer exercici, i ho farà constar a l'acta i ho elevarà a l'Alcaldia, que resoldrà definitivament sobre l'admissió o exclusió, cosa que comunicarà al tribunal perquè en prenga coneixement i efectes, i ho notificarà als interessats. Quedarà sense efecte l'exercici de l'aspirant si resulta exclòs.
  
A la mateixa resolució s'indicarà la composició dels membres del tribunal i s'indicarà el dia, el lloc i l'hora de realització del primer exercici de l'oposició.
  
Vuitena. Tribunal
  
El tribunal cridat a la selecció estarà constituït pels següents membres amb veu i vot:
  
- President: el de la corporació o membre d'aquesta en qui delegue.
  
- Secretari: el secretari general de la corporació o funcionari d'aquesta en qui delegue.
  
- Vocals:
  
· Un representant de l'administració del Consell designat per la Direcció General d'Administració Territorial de la Conselleria de Justícia i Administracions Públiques.
  
· Un funcionari de carrera de l'ajuntament amb titulació igual o superior a la requerida per a la plaça que es convoca nomenat pel president de la corporació.
  
· Un representant del personal funcionari de l'ajuntament de titulació igual o superior a la requerida per a la plaça que es convoca designat conjuntament per les centrals sindicals que formen part de la Mesa General de Negociació de l'ajuntament.
  
La designació dels membres del tribunal inclourà la dels respectius suplents.
  
Als efectes del que disposa l'annex IV del Reial Decret 236/1988, de 4 de març, el tribunal que actue en aquesta prova selectiva tindrà la categoria tercera de les replegades en aquell. El tribunal no podrà constituir-se ni actuar sense l'assistència com a mínim de la meitat dels seus membres titulars o suplents indistintament, i caldrà, en tot cas, la del president i la del secretari o dels qui els substituïsquen.
  
De la mateixa manera podran nomenar-se assessors del tribunal quan per raó de les proves o altres circumstàncies així ho aconsellaren. El tribunal, a través del president, podrà disposar-hi la incorporació amb caràcter temporal d'assessors per a col·laborar en el desenvolupament del procés selectiu sota la direcció del tribunal que tindran la consideració de vocals. El nomenament d'aquests, si es dóna aquest cas, es publicarà conjuntament amb el dels altres membres del tribunal.
  
Les decisions es prendran per majoria de vots dels membres presents, i es resoldrà, si hi ha empat, el vot del qui actue de president.
  
Els membres del tribunal podran ser recusats pels aspirants de conformitat amb el que estableix l'article 28 de la Llei sobre Règim Jurídic de les Administracions Públiques i del Procediment Administratiu Comú.
  
Novena. Calendari
  
La data, l'hora i el lloc de realització del primer exercici de les proves selectives s'anunciaran en la publicació de la resolució que aprove la llista d'admesos i exclosos, a què fa referència la base setena.
  
Una vegada realitzat l'últim exercici de la fase d'oposició, juntament amb el resultat d'aquest, el tribunal exposarà al públic la relació d'aspirants que, pel fet d'haver superat tots els exercicis eliminatoris han de passar a la fase de concurs, i els emplaçarà perquè en el termini de 10 dies hàbils presenten la documentació acreditativa dels mèrits establits a la convocatòria, que faran referència a la data de presentació d'instàncies.
  
Després de la baremació dels mèrits, el tribunal publicarà la llista d'aspirants amb la puntuació obtinguda a la fase de concurs, i també la d'aprovats d'acord amb l'ordre de puntuació total, i concedirà un termini de 10 dies hàbils perquè formulen les reclamacions i esmenes que estimen pertinents en relació amb la baremación.
  
Resoltes les possibles al·legacions i esmenes, el tribunal elevarà a l'Alcaldia Presidència la relació d'aspirants aprovats, d'acord ambe l que s'estableix a la base onze.
  
Deu. Orde d'intervenció dels aspirants. identificació
  
Els aspirants seran convocats per a cada exercici en crida única. Excepte casos de força major degudament justificats i apreciats pel tribunal amb absoluta llibertat de criteri, la no presentació d'un aspirant a qualsevol dels exercicis obligatoris, en el moment de ser cridat determinarà automàticament el decaïment del seu dret a participar en el mateix exercici i en els successius, i quedarà en conseqüència, exclòs, del procediment selectiu.
  
L'ordre d'intervenció dels aspirants en aquells exercicis que no es poden realitzar conjuntament, es determinarà per l'ordre alfabètic dels cognoms dels interessats.
  
El tribunal podrà requerir en qualsevol moment als aspirants que n'acrediten la identitat, per al qual cosa hauran d'anar proveïts del document nacional d'identitat.
  
Onze. Relació d'aprovats
  
Després de finalitzades les proves selectives, el tribunal farà pública la relació d'aspirants aprovats, si n'hi ha, per rigorós ordre de puntuació aconseguida, i elevarà aquesta relació a l'Alcaldia Presidència, i hi remetrà l'acta de l'última sessió, sense que es puga aprovar ni declarar que han superat aquest procediment selectiu un nombre superior d'aspirants al de places convocades.
  
Dotze. Nomenament i presa de possessió
  
Una vegada complits els requisits precedents, s'efectuarà el nomenament en propietat dels aspirants proposats, els que hauran de prendre possessió del càrrec en el termini de 20 dies hàbils, comptadors des de l'endemà a aquell en què es notifique el nomenament, prèviament a la qual cosa hauran de presentar original i fotocòpia per a la compulsa del seu nomenament com a funcionaris de carrera.
  
Tretze. Incidències
  
El tribunal queda facultat per a resoldre els dubtes que es presenten i prendre els acords necessaris per al bon ordre del procés selectiu en tot allò no establit en aquestes bases.
  
Catorze. Normativa i recursos
  
La convocatòria es regirà en allò no establit per aquestes bases pel que s'estableix en la Llei 7/1985, de 2 d'abril; el Reial Decret Legislatiu 781/1986, de 18 d'abril; la Llei 30/1984, de 2 d'agost, de Mesures per a la Reforma de la Funció Pública i les seues modificacions posteriors; el Decret Legislatiu de 24 d'octubre de 1995, pel qual s'aprova el Text Refós de la Llei de Funció Pública Valenciana; el Reial Decret 896/1991, de 7 de juny; el Decret 33/1999, de 9 de març, del Govern Valencià; el Reial Decret 364/1995, de 10 de març, i la resta de disposicions legals vigents en la matèria. Aquesta convocatòria, bases, actes administratius que se'n deriven i de l'actuació del tribunal podran ser impugnats pels interessats en els casos, formes i terminis establits en la Llei sobre Règim Jurídic de les Administracions Públiques i del Procediment Administratiu Comú.
  
Quinze. Publicitat
  
Aquestes bases es publicaran en el Butlletí Oficial de la Província de València, en el Diari Oficial de la Generalitat Valenciana i al tauler d'anuncis municipal.
  
Setze. Exercicis de l'oposició
  
Primer exercici. Obligatori i eliminatori. Consistirà en la realització per escrit d'una prova de coneixements referida als continguts del programa replegat en l'annex d'aquestes bases, en forma de preguntes tipus test, en un nombre de 60, que caldrà omplir en una hora.
  
Segon exercici. Obligatori i eliminatori. Consistirà en la realització per escrit d'una o diverses proves pràctiques, determinades pel tribunal immediatament abans de la realització de l'exercici relacionades amb les funcions pròpies dels llocs reservats a la subescala i categoria, i amb les matèries que integren els temes del 21 al 40 (règim local).
  
Els opositors podran fer servir, en la realització de l'exercici, els textos legals que hi duguen. No es permetrà l'ús de comentaris doctrinals, llibres de consulta, jurisprudència ni formularis, no obstant això, cabrà utilitzar les edicions d'ús comú de textos legals que incorporen notes a peu de pagina o breus referències jurisprudencials.
  
El temps de duració de la prova o proves serà determinat pel tribunal en funció de la dificultat que representen.
  
Tercer exercici. Obligatori i no eliminatori. Consistirà en la traducció d'un text del castellà al valencià.
  
Els resultats de cada exercici es publicaran immediatament després de ser acordats pel tribunal en el tauler d'anuncis de l'ajuntament.
  
La crida per a la sessió següent d'un mateix exercici haurà de realitzar-se amb un termini mínim d'antelació de 12 hores, mentre que la convocatòria per a un exercici distint haurà de respectar un termini mínim de 48 hores.
  
Disset. Qualificació dels exercicis
  
Els exercicis primer i segon es qualificaran de 0 a 10 punts, i serà necessari obtindre, per a superar-los, un mínim de 5 punts.
  
L'exercici de valencià es valorarà de 0 a 5 punts.
  
La puntuació final s'obtindrà sumant les puntuacions obtingudes en els dos exercicis eliminatoris, a les quals s'afegirà la puntuació atorgada en el tercer exercici (no eliminatori).
  
Divuit. Fase de concurs
  
Consistirà en la valoració dels següents mèrits:
  
1. Experiència professional específica: es valorarà l'ocupació de llocs de treball d'auxiliar administratiu d'administració general, en funció del temps treballat en l'administració pública. Aquest apartat es valorarà amb un màxim de 4 punts.
  
Es valorarà en raó de 0,08 punts per mes complet de servei, que es tindran en compte a partir de l'acreditació, com a mínim, d'un any complet de serveis.
  
2. Aptituds per al lloc de treball. Cursos de formació i perfeccionament:
  
Es valoraran fins a un màxim de 3 punts els cursos de formació i perfeccionament genèrics, que tinguen per objecte la formació en alguna de l'àrees de coneixement pròpies de l'organització o actuació de l'administració. La valoració de cada curs s'efectuarà en funció de la duració, d'acord amb la següent escala:
  
a) De 200 o més hores: 2 punts.
  
b) De 100 o més hores: 1 punts.
  
c) De 50 o més hores: 0,50 punts.
  
d) De 25 o més hores: 0,25 punts.
  
Només es valoraran aquests cursos si foren convocats i organitzats per la universitat, instituts o centres oficials, o altres entitats, sempre que en aquest últim cas estiguen homologats per l'Institut Valencià de l'Administració Pública.
  
3. Titulació acadèmica:
  
Títol de doctor, llicenciat universitari o equivalent 2 punts Títol de diplomat universitari o equivalent 1 punt
  
En el supòsit d'estar en possessió de distints títols, només es valorarà el títol de nivell superior.
  
4. Coneixements del valencià: d'acord amb el que estableix la Junta Qualificadora de Coneixements del Valencià.
  
Nivell oral 0,40 punts
  
Nivell elemental 0,90 punts
  
Nivell mitjà 1,30 punts
  
Nivell superior 1,75 punts
  
En el supòsit d'estar en possessió de distints nivells de coneixements, només es valorarà el títol de nivell superior.
  
Només seran tinguts en compte els mèrits al·legats documentalment per mitjà d'original o còpia autenticada.
  
Dinou. Qualificació definitiva
  
La qualificació definitiva s'obtindrà sumant les puntuacions obtingudes en la fase d'oposició i en la de concurs, sense que, en cap cas, la puntuació obtinguda en la fase de concurs servisca per a poder superar la fase d'oposició.
  
En els supòsits de puntuacions iguals, els empats es dirimiran atenent a la major puntuació obtinguda en la fase d'oposició i si persisteix l'empat aquest es dirimirà per la major puntuació aconseguida en els distints apartats del barem del concurs, pel mateix ordre en què figuren relacionats. De persistir l'empat s'atendrà a la major edat de l'aspirant.
  
ANNEX
  
Programa del temari
  
Tema 1. La Constitució espanyola de 1978. Estructura i principis generals. El model econòmic de la Constitució espanyola.
  
Tema 2. El Tribunal Constitucional. La reforma de la Constitució.
  
Tema 3. Drets i deures fonamentals dels espanyols, la seua garantia i suspensió.
  
Tema 4. L'organització de l'estat en la Constitució: organització institucional o política i organització territorial. La corona.
  
Tema 5.. Les Corts Generals: referència al Defensor del Poble i al Tribunal de Comptes.
  
Tema 6. El poder judicial: principis constitucionals. Organització judicial a Espanya. El Consell General del poder judicial. El ministeri fiscal.
  
Tema 7. El Govern i l'administració. Relacions del Govern amb les Corts Generals.
  
Tema 8. Idea general de les administracions públiques en l'ordenament espanyol. L'administració general de l'estat. Les comunitats autònomes: especial referència als estatuts d'autonomia. L'administració local. L'administració institucional.
  
Tema 9. Principis d'actuació de l'administració pública: eficàcia, jerarquia, descentralització, desconcentració i coordinació.
  
Tema 10. Sotmetiment de l'administració a la llei i al dret. Fonts del dret administratiu: especial referència a la llei i als reglaments.
  
Tema 11. La relació juridicoadministrativa. Concepte. Subjectes: l'administració i l'administrat. Capacitat i representació. Drets de l'administrat. Els actes jurídics de l'administrat.
  
Tema 12. El procediment administratiu: concepte i classes. La seua regulació en el dret positiu: principis informadors.
  
Tema 13. Les fases del procediment administratiu: iniciació, ordenació, instrucció i terminació. el silenci administratiu.
  
Tema 14. Dimensió temporal del procediment. Els procediments especials: reclamacions prèvies a l'exercici de les accions civils i laborals; la potestat sancionadora i altres procediments.
  
Tema 15. L'acte administratiu: concepte, classes i elements. Motivació i notificació.
  
Tema 16. Eficàcia dels actes administratius. Executivitat i execució forçosa. Suspensió. Validesa i invalidesa de l'acte administratiu. Revalidació, conservació i conversió.
  
Tema 17. Revisió dels actes administratius. Revisió d'ofici. Els recursos administratius: principis generals. El recurs d'alçada. El recurs potestatiu de reposició. El recurs extraordinari de revisió. El recurs economicoadministratiu.
  
Tema 18. Formes de l'acció administrativa, amb especial referència a l'administració local. L'activitat de foment. L'activitat de policia: les llicències. El servei públic local: formes de gestió del servei públic local.
  
Tema 19. La intervenció administrativa en la propietat privada. L'expropiació forçosa.
  
Tema 20. La responsabilitat de l'administració pública: evolució històrica i situació actual.
  
Tema 21. El règim local espanyol: principis constitucionals i regulació jurídica.
  
Tema 22. El municipi: concepte i elements. El terme municipal. La població: especial referència a l'empadronament.
  
Tema 23. Organització municipal. Competències.
  
Tema 24. La província. Organització provincial. Competències.
  
Tema 25. Altres entitats locals. Mancomunitats, comarques o altres entitats que agrupen diversos municipis. Les àrees metropolitanes. Les entitats d'àmbit territorial inferior al municipal.
  
Tema 26. Règim general de les eleccions locals.
  
Tema 27. Relacions de les entitats locals amb les restants administracions territorials. L'autonomia local.
  
Tema 28. Ordenança, reglaments i bans. Procediment d'elaboració i aprovació, infraccions.
  
Tema 29. El personal al servei de les entitats locals: funcionaris, personal eventual i personal laboral.
  
Tema 30. Règim jurídic del personal funcionari de les entitats locals: drets, deures. Seguretat Social. Incompatibilitats.
  
Tema 31. Els béns de les entitats locals. El domini públic. El seu patrimoni privat.
  
Tema 32. Els contractes administratius en l'esfera local. La selecció del contractista.
  
Tema 33. Especialitats del procediment administratiu local. El registre d'entrada i eixida de documents: requisits en la presentació de documents. Comunicacions i notificacions.
  
Tema 34. Funcionament dels òrgans col·legiats locals: règim de sessions i acords. Actes i certificats d'acords. Les resolucions del president de la corporació.
  
Tema 35. La legislació sobre règim del sòl i ordenació urbana: principis inspiradors. Competència urbanística municipal.
  
Tema 36. El planejament urbanístic: significat i classes de plans. Procediment d'elaboració i aprovació.
  
Tema 37. El planejament urbanístic: execució dels plans. La classificació del sòl.
  
Tema 38. Intervenció en l'edificació i ús del sòl: les llicències. Intervenció administrativa en defensa del medi ambient: les activitats molestes, insalubres, nocives i perilloses.
  
Tema 39. Les hisendes locals. Classificació dels ingressos. Les ordenances fiscals.
  
Tema 40. Els pressupostos de les entitats locals. Principis, integració i documents que consten. Procés d'aprovació del pressupost local. Principis generals d'execució del pressupost. Modificacions pressupostàries: els crèdits extraordinaris i els suplements de crèdit, les transferències de crèdits i altres figures. Liquidació del pressupost.